ΚΑΝΟΝΙΣΜΟΣ (ΕΟΚ) αριθ. 2067/93 ΤΗΣ ΕΠΙΤΡΟΠΗΣ της 28ης Ιουλίου 1993 για την τροποποίηση του κανονισμού (ΕΟΚ) αριθ. 2253/92 περί λεπτομερειών εφαρμογής του ειδικού καθεστώτος για τον εφοδιασμό των Καναρίων Νήσων με προϊόντα του αμπελοοινικού τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1601/92 του Συμβουλίου, για ειδικά μέτρα όσον αφορά ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 3 παράγραφος 4 και το άρθρο 7 δεύτερο εδάφιο,

Εκτιμώντας:

ότι οι ποσότητες των προϊόντων που επωφελούνται του ειδικού καθεστώτος εφοδιασμού καθορίζονται στο πλαίσιο των ισοζυγίων προβλέψεων που καταρτίζονται περιοδικά και είναι δυνατόν να αναθεωρηθούν συναρτήσει των βασικών αναγκών των αγορών λαμβάνοντας υπόψη τις τοπικές παραγωγές και τα παραδοσιακά ρεύματα συναλλαγών- ότι για να υπάρξει εγγύηση όσον αφορά την ικανοποίηση των αναγκών όσον αφορά τις ποσότητες, τις τιμές και την ποιότητα και μεριμνώντας να διατηρηθεί το μέρος των εφοδιασμών από την Κοινότητα, η ενίσχυση που θα χορηγηθεί στα προϊόντα που κατάγονται από την υπόλοιπη Κοινότητα καθορίζεται με ισοδύναμους όρους, για τον τελικό καταναλωτή, με το πλεονέκτημα που θα προέκυπτε από την απαλλαγή των δασμών κατά την εισαγωγή για τα προϊόντα που κατάγονται από τρίτες χώρες-

ότι στον κανονισμό (ΕΟΚ) αριθ. 2253/92 της Επιτροπής της 31ης Ιουλίου 1992 περί λεπτομερειών εφαρμογής του ειδικού καθεστώτος εφοδιασμού των Καναρίων Νήσων με προϊόντα του αμπελοοινικού τομέα (3) καθορίζεται ο όγκος των οίνων που επωφελούνται του ειδικού καθεστώτος εφοδιασμού που καθιερώθηκε από τον τίτλο Ι του κανονισμού (ΕΟΚ) αριθ. 1601/92 και καθορίζει τις κοινοτικές ενισχύσεις για την εφαρμογή του άρθρου 3 του προαναφερθέντος κανονισμού- ότι πρέπει να καθοριστεί ο όγκος του οίνου που επωφελείται του καθεστώτος για την περίοδο 1993/94 και να καθοριστεί το ποσό των ενισχύσεων- ότι θα πρέπει, για λόγους διοικητικούς, να επισπευσθεί η ημερομηνία εφαρμογής-

ότι λαμβάνοντας υπόψη την πείρα που αποκτήθηκε, πρέπει να μειωθεί το ποσοστό της εγγυήσεως όσον αφορά τα πιστοποιητικά εισαγωγής και την ενίσχυση-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2253/93 τροποποιείται ως εξής:

1. Στο άρθρο 2, η παράγραφος 1 αντικαθίσταται από το ακόλουθο κείμενο:

"1. Για την εφαρμογή του άρθρου 3 παράγραφος 2 του κανονισμού (ΕΟΚ) αριθ. 1601/92 οι ενισχύσεις καθορίζονται εις τρόπον ώστε να διαφυλαχθεί το μέρος του εφοδιασμού από την Κοινότητα, λαμβάνοντας υπόψη τα παραδοσιακά ρεύματα συναλλαγών."

2. Στο άρθρο 5 παράγραφος 1 στοιχείο β), το ποσό των "2 Ecu" αντικαθίσταται από αυτό του "1 Ecu".

3. Τα παραρτήματα Ι και ΙΙ αντικαθίστανται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει στις 2 Αυγούστου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 378 της 23. 12. 1992, σ. 23.

(3) ΕΕ αριθ. L 219 της 4. 8. 1992, σ. 30.

ΠΑΡΑΡΤΗΜΑ

"ΠΑΡΑΡΤΗΜΑ Ι

Ποσότητες των προβλέψεων εφοδιασμού των Καναρίων Νήσων με προϊόντα του αμπελοοινικού τομέα για την περίοδο από την 1η Αυγούστου 1993 έως τις 31 Αυγούστου 1994

Κωδικός ΣΟ Περιγραφή εμπορευμάτων Όγκος (σε εκατόλιτρα)

ex 2204 21 25

ex 2204 21 29

ex 2204 21 35

ex 2204 21 39 Οίνοι:

Καταγόμενοι από τρίτες χώρες: οίνοι στην περιγραφή και συσκευασία των οποίων αναφέρεται η χώρα καταγωγής χωρίς άλλη μνεία ή γεωγραφική ένδειξη

Καταγόμενοι από χώρες της Κοινότητας: επιτραπέζιοι οίνοι κατά την έννοια του σημείου 13 του παραρτήματος Ι του κανονισμού (ΕΟΚ) αριθ. 822/87 125 000

ex 2204 29 25

ex 2204 29 29

ex 2204 29 35

ex 2204 29 39 Οίνοι:

Καταγόμενοι από τρίτες χώρες: οίνοι στην περιγραφή και συσκευασία των οποίων αναφέρεται η χώρα καταγωγής χωρίς άλλη μνεία ή γεωγραφική ένδειξη

Καταγόμενοι από χώρες της Κοινότητας: επιτραπέζιοι οίνοι κατά την έννοια του σημείου 13 του παραρτήματος Ι του κανονισμού (ΕΟΚ) αριθ. 822/87 140 000

Σύνολο 265 000

ΠΑΡΑΡΤΗΜΑ ΙΙ

Ύψος των ενισχύσεων που χορηγούνται για τα προϊόντα του παραρτήματος Ι τα προερχόμενα από την αγορά της Κοινόττηας

/* ΠΙΝΑΚΕΣ: δείτε Ε.Ε. */

(1) Οι κωδικοί των προϊόντων ορίζονται στον κανονισμό (ΕΟΚ) αριθ. 3846/87 του Συμβουλίου (ΕΕ αριθ. L 366 της 24. 12. 1987, σ. 1), όπως τροποποιήθηκε από τον κανονισμό (ΕΟΚ) αριθ. 1457/93 (ΕΕ αριθ. L 142 της 12. 6. 1993, σ. 55).

(2) Ecu ανά εκατόλιτρο προϊόντος.

(3) Ecu ανά % vol και ανά εκατόλιτρο [ολικός αλκοολικός τίτλος όπως ορίζεται στο παράρτημα ΙΙ του κανονισμού (ΕΟΚ) αριθ. 822/87]."